*Tämä artikkeli käsittelee elokuvaa. Paineentasaukseen käytettävästä venttiilistä kerrotaan artikkelissa Varoventtiili.*

**Varaventtiili** (ruots. *Kärlekens ABC*) on Valentin Vaalan ohjaama suomalainen mustavalkoelokuva vuodelta 1942. Se on tyyliltään romanttinen komedia ja perustuu Hilja Valtosen romaaniin. *Varaventtiili* on ensimmäinen Suomi-Filmin elokuva, joka kuvattiin kokonaisuudessaan jatkosodan puhkeamisen jälkeen.

Elokuvan on äänittänyt Harald Koivikko ja kuvauksesta vastasi Eino Heino. Lavastukset teki Ville Hänninen ja musiikin sävelsi Harry Bergström. Ensi-ilta oli 22. maaliskuuta 1942 Helsingin Scalassa ja Kino-Palatsissa sekä useissa maaseututeattereissa.

*Varaventtiili* kuvaa kuinka turhauttavaa rutiininomainen opettajan työ voi olla spontaanille ja älyllisiä haasteita kaipaavalle luonteelle. Sanallisesti lahjakas ja huumorintajuinen päähenkilö Liisa hakee vastapainoa työlleen kirjallisuudesta, musiikista ja harrastajateatterista, eikä löydä työpaikalta kaipaamaansa samankaltaista juttukaveria. Tarinan toinen naishahmo Rauha edustaa nöyrää ja ylitunnollista naisopettajatyyppiä.

Juoni
-----

Reipasotteinen ja sanavalmis savolaisopettajatar Liisa Harju matkustaa Pohjanmaalle ensimmäiseen työpaikkaansa Latomeren pitäjään. Junassa hän tapaa nuoren paikkakunnan lääkärin, Eino Korpisen. Perillä hän tutustuu opettajatovereihinsa Rauhaan ja Oskariin. Liisa joutuu paikkakunnan tärkeilevien naisten epäsuosioon, kun tavoiteltu poikamies tohtori Korpinen ihastuu häneen. Koulun johtajaopettaja Iippo, hänen tärkeilevä vaimonsa ja estetiikkaa opiskeleva tyttärensä Ester käyvät vierailulla ja tekevät tiettäväksi ylemmyytensä. Liisa onnistuu kuitenkin järjestämään opettajille tilaisuuden käyttää koulun saunaa, jota Iipot ovat pitäneet yksinoikeutenaan.

Koulutyön käynnistyessä Liisa asettuu vastustamaan Iipon valtaa määrätä opettajien työnjaosta ja lukujärjestyksestä. Mies lähtee kokouksesta ovet paukkuen, mutta on sitä ennen suostunut muuttamaan ainejakoa kaikille tasapuoliseksi. Rouva Iippo taas pitää aiheellisena kutsua Liisaa "sivistymättömäksi nousukkaaksi".

Mustasukkainen Ester piirittää Einoa, mutta tämä suhtautuu häneen viileästi. Liisa puolestaan suhtautuu aluksi torjuvasti Einon lähentelyihin. Kylän rouvien suhtautuminen heihin on kuitenkin täysin päinvastainen: Einoa pidetään verrattomana seuramiehenä ja Liisaa röyhkeänä vamppina. Apteekkarin nimipäiväkutsuilla Liisa suostuu tanssiin Einon kanssa ja herättää huomiota soittamalla pianoa ja laulamalla kepeän schlagerin. Ester yrittää erilaisin verukkein saada Einon lähelleen eikä Liisa asetu hänen suunnitelmiensa tielle.

Myöhemmin Liisa saa apteekkarin innostumaan kulttuuriharrastuksesta ja järjestämään *Pohjalaisia*-näytelmän, johon Liisa pääsee myös mukaan. Rauha, joka rakastaa Oskaria salaa, kertoo Liisalle murtuneena, että mies on mennyt kihloihin. Oskari vahvistaa asian ja uskoutuu Liisalle: miehen palattua aikoinaan meriltä kymmenen vuotta vanhempi nainen kustansi hänen opintonsa, ja nyt Oskari on kihlannut naisen kiitollisuudenvelassa.

Rouva Iippo kutsuu Liisan puhutteluun ja kieltää häntä jyrkästi seurustelemasta Einon kanssa, koska mies on varattu hänen tyttärelleen. Liisa vastaa pontevasti seurustelevansa kenen kanssa haluaa. Liisa näkee Einon ja Esterin suutelevan toisiaan hiihtoretkellä, ja kun Eino myöhemmin tunnustaa rakastaneensa Liisaa ensihetkestä alkaen, Liisa antaa hänelle ympäri korvia. Samaan aikaan rouva Iippo on uskotellut Aholan isännälle, että Liisa on ihastunut tähän. Mies vierailee Liisan luona ja saa vettä niskaansa, mutta ei lannistu etenkään kun Ester yllyttää häntä. Einon ja Liisan välit lientyvät, mies lainaa hänelle niteen kiinalaisia runoja ja molemmat esiintyvät *Pohjalaisten* pääosissa. Rauha ja Oskari tunnustavat toisilleen rakkautensa.

Kylän naiset suhtautuvat edelleen nyreästi Liisaan, jonka esitys *Pohjalaisissa* saa suuret aplodit. Näytelmän päätyttyä Liisa kuulee naisten juoruavan, että Eino on lyönyt apteekkarin kanssa vetoa hänen pyydystämisestään ja "suolaamisestaan". Järkyttynyt Liisa jättää Einolle tylyt hyvästit, torjuu humalaisen Aholan Fransun lähentelyt ja läimäyttää miestä, jolloin tämä yrittää lyödä Liisaa puukolla. Ahola taltutetaan miesvoimin.

Liisa ei halua nähdäkään Einoa ja pyytää Rauhaa toimittamaan kiinalaisen runokirjan takaisin, mutta erehdyksessä mies saakin käsiinsä suojakansiltaan samannäköisen "varaventtiilin", jota Liisa on käyttänyt päiväkirjanaan. Kirjaa selailtuaan Eino ymmärtää ja uskaltautuu takaisin Liisan luokse. Selviää, että vedonlyönnissä ja suolaamisessa on ollut kysymys Kutujärven hauesta. Liisa antaa periksi tunteelleen, joka sinetöidään suudelmalla. "Ei heitetä pois tätä hyvää ja viisasta kirjaa", sanoo Eino.

Näyttelijät
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |  |  |
| --- | --- | --- |
|  Lea Joutseno  | … |  Liisa Harju, opettajatar
  |
|  Tapio Nurkka  | … |  Eino Korpinen, lääk. kand.
  |
|  Irma Seikkula  | … |  Rauha Tuomikoski, opettajatar
  |
|  Olavi Reimas  | … |  Oskari Berglund, opettaja
  |
|  Rakel Linnanheimo  | … |  Ester Iippo, johtajaopettajan tytär
  |
|  Eino Jurkka  | … |  Taneli lippo, johtajaopettaja
  |
|  Elli Ylimaa  | … |  Kristiina lippo, johtajaopettajan vaimo
  |
|  Onni Veijonen  | … |  Aholan Fransu, tilanomistaja
  |
|  Arvi Tuomi  | … |  Valfrid Lund, apteekkari
  |
|  Emmi Jurkka  | … |  postineiti Kallio
  |
|  Toini Pyykkö  | … |  pankkineiti Rantanen
  |
|  Kerttu Salmi  | … |  apteekkineiti Luikko
  |
|  Olga Tainio  | … |  ruustinna
  |
|  Varma Lahtinen  | … |  nimismiehen rouva
  |
|  Vilho Siivola  | … |  aluepäällikkö Lahti
  |
|  Aino Lohikoski  | … |  Homin emäntä
  |
|  Saima Korhonen  | … |  Luoman emäntä Fiina / haudankaivajan vaimo
  |
|  Aku Peltonen  | … |  Luoman vaari
  |
|  Kosti Aaltonen  | … |  Perälä, kyytimies
  |

 | **Kreditoimattomat näyttelijät**

|  |  |  |
| --- | --- | --- |
|  Kaija Suonio  | … |  Liisan täti
  |
|  Kalevi Koski  | … |  Liisan serkkupoika
  |
|  Otto Noro  | … |  Liisan setä
  |
|  Toivo Lehmus  | … |  mies rautatieasemalla
  |
|  Eine Helke  | … |  Seliina, Iippojen palvelijatar
  |
|  Erkki Aronen  | … |  opettajaa kommentoiva poika koulun pihalla
  |
|  Pentti Taskinen  | … |  opettajaa kommentoiva poika koulun pihalla
  |
|  Anja Lintonen  | … |  Anna, puhtauskysymykseen vastaava oppilas
  |
|  Timo Lintonen  | … |  puhtauskysymykseen vastaava koulupoika
  |
|  Helvi Alanko  | … |  puhtauskysymyksen selvittävä oppilas
  |
|  Olli Simola  | … |  poika luokassa
  |
|  Irene Kallioniemi  | … |  apteekkarin piika
  |
|  Aina Osa  | … |  apteekkarin nimipäivävieras
  |
|  Simo Osa  | … |  apteekkarin nimipäivävieras
  |
|  Kyösti Käyhkö  | … |  apteekkarin nimipäivävieras
  |
|  Hilppa Ilvos  | … |  nainen apteekkarin nimipäivillä ja nuorisoseurantalolla
  |
|  Tapio Vilpponen  | … |  apteekkarin nimipäivävieras
  |
|  Satu Unho  | … |  Luoman piika
  |
|  Väinö Tulosmaa  | … |  haudankaivaja
  |
|  Tuli Arjo  | … |  nainen nuorisoseurantalon katsomossa
  |

 |

Vastaanotto
-----------

Aikalaiskriitikoiden yleistä asennetta kuvannee erään kriitikon näkemys *Suomen Sosialidemokraatissa*: "*Varaventtiili* on laatuunkäypä elokuva, josta ei voi sanoa muuta kuin ettei suomalainen elokuva ole sen kautta ottanut tavanomaista askelta eteenpäin joskaan nyt ei taaksepäinkään". Naispääosan esittäjän Lea Joutsenon suoritusta kiiteltiin hyväksi muutoin melko latteaksi luonnehditussa teoksessa.

Ensi-iltaan *Varaventtiili* haluttiin saada poikkeusolojen vuoksi mahdollisimman pian. Elokuva sai ensiesityksensä maaliskuussa, varsin pian kuvausten päätyttyä. Yleisömenestys oli vuoden 1942 toiseksi paras – edelle meni niukasti vain syyskaudella nähty *Puck*.

Taustaa
-------

Tarina pohjautuu kirjailija Hilja Valtosen vuonna 1926 ilmestyneeseen esikoisromaaniin *Nuoren opettajattaren varaventtiili*, josta oli elokuvan teon alkuvaiheessa otettu jo kahdeksan painosta. Romaanissaan itäsuomalainen Valtonen kuvaa paljon omia kokemuksiaan Pohjanmaalla ja tuo koulumaailman epäkohdat suuren yleisön tietoisuuteen. Elokuva kuitenkin poikkeaa romaanista melkoisesti, eikä siinä ole samanlaista "valtosmaista" henkeä kuin esimerkiksi *Vaimokkeessa* (1936). Sitä vastoin se kuvaa vieraalle paikkakunnalle tulleen opettajattaren ulkopuolisuuden ja yksinäisyyden tunnetta.

Romaanin päiväkirjamainen kerronta sijoittuu ajanjaksoon 11.7.1923 – 31.5.1924. Elokuvasovitus on siirretty kuvausaikaan, kuitenkin siten ettei sota näy eikä kuulu. Käsikirjoitus on Yrjö Kivimiehen, mutta Vaala teki siihenkin vielä muutoksia: alun hän muokkasi uudelleen ja lisäsi loppupuolelle kolme uutta jaksoa.

Elokuvan ulkojaksot kuvattiin talvella 1942 Kauhajoen kirkonkylässä. Vastoin tapojaan Vaala joutui kuvaamaan ulkojaksoja myös pilvisellä säällä. Tämä oli hänen myönnytyksensä jatkosodan ensimmäisen talven poikkeusolosuhteille.

Lähteet
-------

1. 1 2  Varaventtiili Telvis.fi. Viitattu 13.3.2009.
2. 1 2  Varaventtiili (1942) – Tekijätiedot Elonet. Viitattu 13.3.2009.
3. 1 2 3 4 5 6  Varaventtiili *Elonet*. Kansallinen audiovisuaalinen arkisto. Viitattu 1.5.2017.
4. ↑  Rytkönen, Sisko 2008: *Ihanat naiset kankaalla* s. 243, 244
5. ↑  Rytkönen 2008, s. 243.

Aiheesta muualla
----------------

* *Varaventtiili* Elonetissä.

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Valentin Vaala |
| --- |
|  |
| Pitkät elokuvat (ohjaus) | 

|  |  |
| --- | --- |
| 1920-luku | 
* Mustat silmät (1929)
* Mustalaishurmaaja (1929)

 |
|  |
| 1930-luku | 
* Laveata tietä (1931)
* Sininen varjo (1933)
* Helsingin kuuluisin liikemies (1934)
* Kun isä tahtoo... (1935)
* Kaikki rakastavat (1935)
* Vaimoke (1936)
* Mieheke (1936)
* Koskenlaskijan morsian (1937)
* Juurakon Hulda (1937)
* Niskavuoren naiset (1938)
* Sysmäläinen (1938)
* Rikas tyttö (1939)
* Vihreä kulta (1939)

 |
|  |
| 1940-luku | 
* Jumalan myrsky (1940)
* Antreas ja syntinen Jolanda (1941)
* Morsian yllättää (1941)
* Varaventtiili (1942)
* Keinumorsian (1943)
* Neiti Tuittupää (1943)
* Tositarkoituksella (1943)
* Dynamiittityttö (1944)
* Linnaisten vihreä kamari (1945)
* Vuokrasulhanen (1945)
* Viikon tyttö (1946)
* Loviisa – Niskavuoren nuori emäntä (1946)
* Maaret – tunturien tyttö (1947)
* Ihmiset suviyössä (1948)
* Sinut minä tahdon (1949)
* Jossain on railo (1949)

 |
|  |
| 1950-luku | 
* Gabriel, tule takaisin (1951)
* Kulkurin tyttö (1952)
* Omena putoaa... (1952)
* Huhtikuu tulee (1953)
* Siltalan pehtoori (1953)
* Minäkö isä! (1954)
* Minä ja mieheni morsian (1955)
* Yhteinen vaimomme (1956)
* Nummisuutarit (1957)
* Nuori mylläri (1958)
* Niskavuoren naiset (1958)

 |
|  |
| 1960-luku | 
* Nuoruus vauhdissa (1961)
* Totuus on armoton (1963)

 |

 |

 |